Die Bruwer Familie in die wereld is groter as net die klomp van Suid Afrika. So vroeg as 1066 het daar 'n spul van Frankryk uitgewyk na Engeland en ook van Frankryk gedurende 1680 na die Karibbiese Eilande. Hierdie webwerf is egter vir die Bruwer Familie van Suid Afrika wat terugdateer na 1688. Omrede hierdie Franse afstammelinge meestal Afrikaans praat, is hierdie webwerf dan ook in Afrikaans en Engels.
Die Bruwer Familie is besig om die wereld vol te trek, hopelik sal die internet help om die klomp bymekaar te hou. Laat ons bou aan ons geskiedenis en dit bewaar vir die volgende 10 geslagte.
Hierdie webwerf is nie 'n gesaghebbende navorsings-werf nie, maar 'n naslaanbron vir lede van die familie wat meer van hulle herkoms wil weet. Ons verwelkom enige korreksies, advies en bydraes.
'n Databasis met inligting oor al die afstammelinge van Estienne Bruwer word hier geskep. Die webwerf mik daarom om algemene Genealogiese inligting van die Bruwer Family te versamel maar ook te dien as kontak meganisme for familie lede om meer van mekaar te wete te kom.
Hoekom het die Bruwer's gekom na Suid Afrika toe? Die Bruwer voorvader was 'n Franse Hugenoot wat gevlug het uit Frankryk.